
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
 Izdoti saskaņā ar Veselības aprūpes finansēšanas likuma 
5. panta otro un trešo daļu, 6. panta otrās daļas 7. un 14. punktu 
un ceturto daļu, 7. pantu, 8. panta otro daļu 
un 10. panta trešo daļu, 
Ārstniecības likuma 9. panta piekto daļu un 3. panta otro daļu, Invaliditātes likuma 11. panta 2. punktu 
un Černobiļas atomelektrostacijas avārijas seku  ​​
likvidēšanas dalībnieku un Černobiļas atomelektrostacijas ​​​​​​​
avārijas rezultātā cietušo personu sociālās aizsardzības likuma    
14. pantu
	Iebildums
Tieslietu ministrijā ir izskatīts Veselības ministrijas sagatavotais Ministru kabineta noteikumu projekts “Grozījumi Ministru kabineta 2018. gada 28. augusta noteikumos Nr.555 “Veselības aprūpes pakalpojumu organizēšanas un samaksas kārtība”” (turpmāk – projekts) un par to izsakām šādus iebildumus un priekšlikumus.  
Projekta 1.1. apakšpunktā paredzēto norādi nepieciešams precizēt, korekti veicot Ārstniecības likuma pilnvarojuma normu secīgu uzskaiti, proti, norādē jāraksta “3. panta otro daļu un 9. panta piekto daļu”.  
Piedāvātā redakcija
-
	Uldis Rudziks (TM)

	2.
	Noteikumu konsolidētā versija
1. Noteikumi nosaka:
	Iebildums
Projektu saskaņā ar Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 100.2. apakšpunktu nepieciešams papildināt ar punktu, kurā tiktu paredzēta Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība”” (turpmāk – noteikumi) 1. punkta papildināšana ar jaunu apakšpunktu, kurā būtu Ārstniecības likuma 9. panta piektajā daļā (spēkā no 2024. gada 1. janvāra) esošais pilnvarojums par paliatīvās aprūpes organizēšanas, finansēšanas un saņemšanas kārtību. Vēršam uzmanību, ka grozījumi Ministru kabineta noteikumu izdošanas pilnvarojuma norādē nevar būt bez attiecīgo noteikumu 1. punkta grozījumiem.  
Piedāvātā redakcija
-
	Uldis Rudziks (TM)

	3.
	Noteikumu konsolidētā versija
 Aprūpes epizodes un to tarifi
	Iebildums
 Projektā paredzētos grozījumus noteikumu pielikumos nepieciešams precizēt. Vēršam uzmanību, ka visi pielikumu grozījumi paredz to izteikšanu jaunā redakcijā un šādā gadījumā pielikumos nav pieļaujams saglabāt iepriekš vai ar šiem grozījumiem svītrotas normas. Ievērojot minēto, projektā nepieciešams precizēt visus pielikumus, proti, svītrot punktus, apakšpunktus vai ailes, kurās ir vārds “svītrots”, kā arī precizēt pielikumos esošo normu numerāciju, tai skaitā prim normas pārveidojot secīgā parastajā numerācijā.  
Piedāvātā redakcija
-
	Uldis Rudziks (TM)

	4.
	Noteikumu (grozījumu) projekts
2. Noteikumi stājas spēkā 2024. gada 1. janvārī.
	Priekšlikums
 Ņemot vērā, ka projekta precizēšanai būs nepieciešams papildu laiks, piedāvājam izvērtēt projektā paredzēto jaunā regulējuma spēkā stāšanās termiņa nepieciešamību un attiecīgi arī projekta noformējumu, jo līdz 2024. gada 1. janvārim ir palicis ierobežots laiks. Vēršam uzmanību, ka projektā esošais regulējums var tikt pieņemts arī pēc 2024. gada 1. janvāra, bet vienlaikus projektā būtu jāiekļauj norma, piemēram, noteikumu 281. punkts, ka finansējums paliatīvajai aprūpei tiek nodrošināts no 2024. gada 1. janvāra. Tas atbilstoši jaunajam Ārstniecības likuma 9. panta piektās daļas pilnvarojumam ir Ministru kabineta kompetences jautājums.  
Piedāvātā redakcija
-
	Uldis Rudziks (TM)



